cyanic-selkie/wikianc huggingface dataset:
சி. கனகா ரெட்டி
மேற்கோள்கள்
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய அரசியல்வாதிகள் பகுப்பு:தெலங்காணா அரசியல்வாதிகள்
பெரிணி சிவதாண்டவம்
நடனம்
பெரிணி சிவ தாண்டவம் பொதுவாக ஆண்களால் ஆடும் நடன வடிவமாகும். இது 'போர்வீரர்களின் நடனம்' என்று அழைக்கப்படுகிறது. போர்க்களத்திற்குச் செல்லும் முன் போர்வீரர்கள் சிவபெருமானின் சிலைக்கு முன்பாக இந்த நடனத்தை ஆடுகிறார்கள். வாரங்கலில் தங்கள் வம்சத்தை நிறுவிக் கிட்டத்தட்ட இரண்டு நூற்றாண்டுகள் ஆட்சி செய்த காகத்தியர்களின் ஆட்சியின் போது பெரிணி தன் உச்சத்தை அடைந்தது. ஜயப சேனானியின் சமசுகிருத நூலான நர்த்திய ரத்னாவளியில் இந்நடன வடிவம் குறிப்பிடப்பட்டுள்ளது. இதன் சிக்கலான அசைவுகள் மற்றும் தொன்மங்களின் அடிப்படையில், நடன வடிவம் நீண்ட காலத்திற்கு முன்பே வளர்ந்ததாக நம்பப்படுகிறது.
இந்த நடன வடிவம் 'ப்ரேரனா' (உத்வேகம்) மற்றும் உச்ச நடனக் கலைஞரான சிவபெருமானுக்கு அர்ப்பணிக்கப்பட்டது என்று நம்பப்படுகிறது. வாரங்கலில் உள்ள ராமப்பா கோயிலின் கர்ப்பக் குடி (சன்னதி சன்னதி) அருகே உள்ள சிற்பங்களில் இந்த நடனத்திற்கான சான்றுகளைக் காணலாம்.
வெளி இணைப்புகள்
பகுப்பு:தெலங்காணாவின் பண்பாடு பகுப்பு:இந்திய நடனங்கள்
சித்தாங்கூர் கைலாசநாதர் கோயில்
சித்தாங்கூர் கைலாசநாதர் கோயில் தமிழ்நாட்டில் நாகபட்டினம் மாவட்டம், சித்தாங்கூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினைந்தாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கைலாசநாதர், ஆனந்தவல்லி சன்னதிகளும், நர்த்தன விநாயகர், தாயார், தெட்சிணாமூர்த்தி, பிரம்மா, சித்திவிநாயகர், லிங்கோத்பவர், துரக்கை, சுப்பிரமணியர், லட்சுமி நாராயணபெருமாள் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. வைகாசி மாதம் ஆண்டுபூஜை முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகபட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிர்கார் விரைவுத் தொடருந்து
சிர்கார் விரைவுத் தொடருந்து (Circar Express) இந்திய இரயில்வேயினால் இயக்கப்படும் ஒரு தினசரி தொடருந்து சேவையாகும். இது புதுச்சேரி தொடருந்து நிலையத்திலிருந்து காக்கிநாடா தொடருந்து நிலையம் வரை இயக்கப்படுகிறது. இதன் வழித்தடத்தினில் உள்ள விஜயவாடாவினை (ஆந்திரப் பிரதேசம்) கடந்து செல்வதன் மூலம் தனது இலக்கினை அடைகிறது. இது தவிர நெல்லூர், சீராலா, ராஜமுந்திரி ஆகியவை இதன் வழியில் அமைந்த பிற முக்கிய நகரங்கள் ஆகும். தினசரி செயல்படும் இந்த தொடருந்து சுமார் 702 கிலோ மீட்டர் தூரம் வரை பயணிக்கிறது.
இஞ்சின்
சென்னை எழும்பூரிலிருந்து லாலாகுடாவின் WAP-7 இஞ்சின் மூலம் விஜயவாடா சந்திப்பு வரையிலும், விஜயவாடாவின் WDP-1 இஞ்சின் மூலம் விஜயவாடாவில் இருந்து காக்கிநாடா ரயில் நிலையம் வரையிலும் செயல்படுகிறது.
தண்டவாள பங்களிப்பு
சிர்கார் விரைவு ரயில் தனது தண்டவாளத்தினை காச்சிகுடா - சென்னை எழும்பூர் விரைவுவண்டியுடன் (17652/17651) பகிர்ந்துள்ளது.
சராசரி வேகம்
தினசரி செயல்படும் இந்த ரயில் சேவை மணிக்கு 43 கிலோ மீட்டர் வேகத்தில் செயல்படுகிறது.
வண்டி எண் 17643
இது சென்னை எழும்பூரில் இருந்து, காக்கிநாடா வரை செயல்படுகிறது. மணிக்கு சராசரியாக 43 கிலோ மீட்டர் வேகத்தில், சுமார் 700 கிலோ மீட்டர் தொலைவினை 16 மணி நேரங்களில் கடக்கிறது. இது இலக்குகளுக்கு இடைப்பட்ட 131 ரயில் நிறுத்தங்களில், 32 நிறுத்தங்களை மட்டுமே கொண்டிருக்கிறது. புறப்படும் நேரத்தில் சராசரியாக ஒரு நிமிடம் தாமதத்தினையும், சென்றடையும் நேரத்தில் சராசரியாக 52 நிமிடங்கள் தாமதத்தினையும் கொண்டுள்ளது.
வண்டி எண் 17644
இது காக்கிநாடாவில் இருந்து, சென்னை எழும்பூர் வரை செயல்படுகிறது. மணிக்கு சராசரியாக 44 கிலோ மீட்டர் வேகத்தில், சுமார் 700 கிலோ மீட்டர் தொலைவினை 15 மணி நேரம் மற்றும் 50 நிமிடங்களில் கடக்கிறது. இது இலக்குகளுக்கு இடைப்பட்ட 130 ரயில் நிறுத்தங்களில், 31 நிறுத்தங்களை மட்டுமே கொண்டிருக்கிறது. புறப்படும் நேரத்தில் சராசரியாக 2 நிமிடங்கள் தாமதத்தினையும், சென்றடையும் நேரத்தில் சராசரியாக 12 நிமிடங்கள் தாமதத்தினையும் கொண்டுள்ளது.
குறிப்புகள்
பகுப்பு:இந்திய விரைவுவண்டிகள்
சாம வேதம்
சாம வேதம் (சமஸ்கிருதம்: सामवेद, sāmaveda, ' "பாடல்கள்" + ' "அறிவு" ), என்பது இந்துசமயத்தின் அடிப்படை நூல்களாகக் கருதப்படுகின்ற நான்கு வேதங்களில், பொது வழக்கில் மூன்றாவதாகக் குறிப்பிடப்படும் வேதமாகும். இது 1549 செய்யுள்களைக் கொண்டது. அவற்றுள் 75 செய்யுள்கள் இருக்கு வேதத்திலிருந்து எடுக்கப்பட்டவைகளாகும். இவ்வேதத்தின் திருத்திய மூல பதிப்புகள் மூன்று மட்டுமே தற்போது கிடைக்கப்பெற்றுள்ளன.
இவ்வேதம் இருக்கு வேத காலத்தில் குறிப்பாக இறுதி இருக்கு வேத காலப்பகுதியில் (பொ.ஊ.மு. 1200 அல்லது 1000) தோற்றம் பெற்று யசுர் வேதம் மற்றும் அதர்வண வேத காலத்தில் முழுமையடைந்திருக்கலாம் என நம்பப்படுகிறது.
குறிப்புகள்
பகுப்பு:வேதங்கள் பகுப்பு:இந்து தொன்மவியல் பகுப்பு:இந்திய மெய்யியல் பகுப்பு:சமசுகிருத நூல்கள் பகுப்பு:இந்து சமய நூல்கள் பகுப்பு:இந்துத் தத்துவங்கள் பகுப்பு:இந்திய இசை
சீதாராம் பாக் கோயில்
சீதாராம் பாக் கோயில் (Sitaram Bagh temple) கணேரிவாலா குடும்பத்தைச் சோ்ந்த சேத் புரண்மல் கணேரிவாலாவால் கட்டப்பட்டது. இக்கோயில் ஹைதராபாத்தின் புறநகர்ப் பகுதியான மங்கல்ஹாட்டில் அமைந்துள்ள ஒரு பழைய கோயில் ஆகும். இது 25 ஏக்கா் பரப்பளவைக் கொண்டுள்ளது. சீதாராம் பாக் கோயில் கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளையால் ஒரு பாரம்பரிய கட்டிடமாக வகைப்படுத்தப்பட்டுள்ளது. ஹைதராபாத்தின் 7 ஆவது நிஜாம் எச்இஎச் மிா் ஒஸ்மான் அலிகான் இந்த கோயிலின் மறு கட்டுமானத்திற்காக பெரும் நன்கொடை அளித்துள்ளார்.
வெளிப்புற இணைப்புகள்
பகுப்பு:தெலங்காணாவில் உள்ள இந்துக் கோயில்கள்
பைன்
ஏங்கு அல்லது “பைன்” என்பது "பைனஸ்" குடும்பம் என்ற பிரிவில் உள்ள தாவரம் ஆகும். இது பினாய்டேயே குடும்பத்தை சேர்ந்த துணை குடும்பமாகும். ராயல் தாவரவியல் பூங்கா, மிசோரி தாவரவியல் பூங்கா ஆகியவற்றால் தொகுக்கப்பட்ட தாவர பட்டியல், தற்போது 126 பைன் வகைகளை வகைப்படுத்தியுள்ளது. மேலும் பெயரிடப்படாத 35 இனங்கள் உள்ளன.
சொற்பிறப்பு
பைன் என்னும் பெயரானது இலத்தீன் சொல்லான பைனஸ் என்பதிலிருந்து பெறப்பட்டது. இது இந்திய-ஐரோப்பிய அடிப்படையில் பிட்-ரெசின் என்பதிலிருந்து வந்ததாக கூறப்படுகிறது. 19 ஆம் நூற்றாண்டிற்கு முன்பு, பைன்ஸ் பெரும்பாலும் ஃபிர்ஸ்கள் என குறிப்பிடப்பட்டது. சில ஐரோப்பிய மொழிகளில், பழைய நோர்ஸ் நாட்டினரின் ஜெர்மானிய அறிவாற்றல் இன்னும் பைன்ஸ்-ல் டேனிஷ் ஃபிர்ர், நார்வேஜியன் ஃபுரா / ஃபுர் / ஃபூரு, ஸ்வீடிஷ் ஃபுரா / ஃபூரு, டச்சு வூரென் மற்றும் ஜெர்மன் ஃபெஹ்ரே ஆகியவற்றில் பயன்படுத்தப்படுகிறது. ஆனால் நவீன ஆங்கிலத்தில், ஃபிர் இப்போது ஃபிர்அபீஸ் மற்றும் டக்ளஸ் ஃபிர் சுடோட்சுகா வரையறுக்கப்பட்டுள்ளது.
References
பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள் பகுப்பு:தாவர வகைகள்
அலோக்கு சரின்
அலோக்கு சரின் (Alok Sarin) இந்தியாவைச் சேர்ந்த ஒரு மருத்துவர் ஆவார். புது தில்லியில் சிறப்பு மனநல மருத்துவராகவும் மனநல ஆர்வலராகவும் இயங்கி வருகிறார். 1980 ஆம் ஆண்டு மருத்துவத்தில் பட்டமும் 1983 ஆம் ஆண்டில் முதுநிலை மருத்துவப் பட்டமும் பெற்றார். 1986 ஆம் ஆண்டில் இந்திய மனநல சங்கத்தின் உறுப்பினரானார். புது தில்லியில் உள்ள சீதாராம் பாரதியா அறிவியல் மற்றும் ஆராய்ச்சி நிறுவனத்தில் மனநல மருத்துவராக பணிபுரிகிறார். புது தில்லி நேரு நினைவு அருங்காட்சியகம் மற்றும் நூலகத்திலும் தீன் மூர்த்தி இல்லத்திலும் மூத்த உறுப்பினராக உள்ளார். மேலும் இந்திய அரசின் சுகாதாரம் மற்றும் குடும்ப நல அமைச்சகத்தால் மனநலம் காப்பதற்காக இந்தியாவுக்கான சுகாதாரக் கொள்கை உருவாக்க அமைக்கப்பட்ட பணிக்குழுவில் உறுப்பினராக இருந்துள்ளார்.
புற இணைப்புகள்
பகுப்பு:இந்திய மருத்துவர்கள் பகுப்பு:வாழும் நபர்கள் பகுப்பு:இந்திய மனநல மருத்துவர்கள்
பார்ன்-மேயர் சமன்பாடு
பார்ன்-மேயர் சமன்பாடு (Born–Mayer equation) என்பது படிக அயனிச்சேர்மங்களின் படிகக்கூடு ஆற்றலை கணக்கிட உதவும் சமன்பாடாகும். பார்ன்-லேண்ட் சமன்பாட்டின் மேம்படுத்தபட்ட வடிவமாகும். இங்கு :
அரசு மருத்துவக் கல்லூரி தூத்துக்குடி
தூத்துக்குடி மருத்துவக்கல்லூரி (Thoothukudi Medical College) இந்தியாவின் தமிழ்நாடு மாநிலத்தில் அமைந்திருக்கும் அரசு மருத்துவக்கல்லூரிகளில் ஒன்றாகும். தென்தமிழகத்தில் தூத்துக்குடி நகரில் உள்ள இக்கல்லூரி டி.கே.எம்.சி அல்லது அரசு மருத்துவக்கல்லூரி, தூத்துக்குடி என்ற பெயர்களாலும் அழைக்கப்படுகிறது. தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்துடன் இணைக்கப்பட்டிருக்கும் இக்கல்லூரி இந்திய மருத்துவக் கழகம் மற்றும் உலகசுகாதார நிறுவனத்தின் அங்கீகாரங்களை பெற்றுள்ளது.
வரலாறு
தமிழக அரசு 16.08.2000ஆம் ஆண்டில் தூத்துக்குடி அரசு மருத்துவக் கல்லூரியினை நிறுவியது. இக்கல்லூரியானது முதலில் கடற்கரை சாலையிலுள்ள மீன்பிடி கல்லூரி மற்றும் ஆராய்ச்சி நிலைய (மீன்வளக் கல்லூரி) வளாகத்திலிருந்து செயல்பட்டது. பின்னர் 2001ஆம் ஆண்டில் தூத்துக்குடி நகரத்திற்கு மாற்றப்பட்டது.
சூலை 2001 முதல் மருத்துவப் பட்டப் படிப்புக்கு ஆண்டுக்கு 100 மாணவர்கள் சேர்க்கை என்ற எண்ணிக்கையுடன் கல்லூரி செயற்படத் தொடங்கியது. புதியதாக கட்டப்பட்ட கட்டிடத்தில் வகுப்புகள் நடத்தப்பட்டன. அடுத்தடுத்த ஆண்டுகளில் மருந்தியல், நோயியல், நுண்ணுயிரியல், சமூகம் மற்றும் பாதுகாப்பு மருத்துவம் போன்ற துறைகள் செயல்படத் தொடங்கின. மாவட்ட தலைமை மருத்துவமனை தூத்துக்குடி மருத்துவக் கல்லூரி மருத்துவமனையாக செயல்படத் தொடங்கியது.
அமைவிடம்
தூத்துக்குடி அரசு மருத்துவக் கல்லூரி தூத்துக்குடி நகரத்தில் இருந்து 3 கி. மீ. தொலைவில் அமைந்துள்ளது. சுமார் 25 ஏக்கர் அளவில் கல்லூரி வளாகம் பரந்து விரிந்துள்ளது. மாணவர்கள் மற்றும் மாணவிகளுக்கென தனித்தனியாக விடுதி வசதிகள் உள்ளன. மருத்துவக்கல்லூரி, மருத்துவமனை மற்றும் விடுதி போன்ற அனைத்தும் 1 கி. மீ. சுற்றளவிற்குள்ளேயே உள்ளன. தூத்துக்குடி தொடருந்து நிலையத்திலிருந்து 5.1 கி. மீ. தொலைவிலும், பேருந்து நிலையத்திலிருந்து 3.2 கி. மீ. தொலைவிலும் இக்கல்லூரி அமைந்துள்ளது. அரசு பல தொழில் நிறுவன வளாகம், நல்ல வசதியான விரிவுரை அறைகள், நூலகங்கள், வாசிப்பு அறைகள், அரங்குகள் போன்றவை இக்கல்லூரியில் அமைக்கப்பட்டுள்ளன.
மாணவர் சேர்க்கை
இந்தக் கல்லூரியில் 2000-2012 கல்வி ஆண்டு வரை 100 மாணவர்கள் வீதம் சேர்க்கப்பட்டனர். தற்போது மாணவர் சேர்க்கை எண்ணிக்கை 150ஆக உள்ளது. 15% இடங்கள் அகில இந்திய மருத்துவக் கழகப் பரிந்துரையிலும் 85 சதவீத இடங்கள் தமிழக அரசின் இட ஒதுக்கீட்டு கொள்கையை பின்பற்றி நீட் நுழைவுத் தேர்வு அடிப்படையில் நிரப்பப்படுகின்றன.
மேற்கோள்கள்
பகுப்பு:பல்கலைக்கழகங்களும் கல்லூரிகளும் பகுப்பு:தமிழ்நாட்டு மருத்துவக் கல்லூரிகள் பகுப்பு:தூத்துக்குடியில் கல்வி
அறிஞர் அண்ணா அரசினர் கலைக் கல்லூரி, நாமக்கல்
அறிஞர் அண்ணா அரசினர் கலைக் கல்லூரி, நாமக்கல் இந்தியாவின் தமிழ்நாட்டில் நாமக்கல் மாவட்டத்தில் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1968ஆம் ஆண்டில் தொடங்கப்பட்டது. தற்போது பெரியார் பல்கலைக்கழகத்தின் இணைவு பெற்றக் கல்லூரியாக செயற்பட்டு வருகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அரசினர் கலைக் கல்லூரிகள்
அமேசான் பிரைம் வீடியோ
அமேசான் பிரைம் வீடியோ அல்லது சுருக்கமாக பிரைம் வீடியோ என்பது அமேசான் என்கிற அமெரிக்க நிறுவனத்தின் சந்தா அடிப்படையிலான ஊடக ஓடை மற்றும் வாடகை வசதி கொண்ட மேலதிக ஊடக சேவை யாகும். இது அமேசான் நிறுவனத்தின் பிரைம் சந்தா திட்டத்தின்கீழ் வருகிறது.
தரம்
திறன்பேசியைப் பொருத்து அமேசான் பிரைம் வீடியோவில் 4கே தரம் வரை காணொலிகளைக் காண முடியும். டால்பி டிஜிட்டல் 5.1 திரையரங்கு சூழொலியையும் அமேசான் ஆதரிக்கிறது.
எனினும், அமேசானில் உள்ள அனைத்து காணொலிகளையும் மேற்சொன்ன தரங்களில் காணல் கேட்டல், காணொலி வெளியான ஆண்டு, திறன்பேசியின் திறம், பயன்படுத்தப்படும் இயங்குதளம் உள்ளிட்ட பல்வேறு காரணிகளைப் பொருத்தே அமையும்.
சான்றாக, கொரோனா தொற்று காலக்கட்டத்தில், உலகளாவிய தரவு பயன்பாடு மிகும் என்பதைக் கருத்தில் கொண்டு, அமேசான் காணொலிகள் தரவு பரிமாற்ற நெரிசலைத் தவிர்க்க வேண்டி தரம் குறைக்கப்பட்டன.
தளம்
சீனா, கியூபா, ஈரான், வட கொரியா, சிரியா தவிர உலகம் முழுவதும் அமேசான் பிரைம் வீடியோவை காணமுடியும். ஊடக ஓடையின் மூலம் வலைத்தளங்கள் வழியாகவும் கைபேசி செயலி வழியாகவும் கணினி மென்பொருள் வழியாகவும் அமேசான் பிரைம் வீடியோவைக் காண முடிகிறது. ஆண்ட்ராய்டு மற்றும் ஆப்பிள் தொலைக்காட்சிகளில் கூட குரோம்காஸ்ட் உதவியுடன் பிரைம் வீடியோவைக் காண முடியும்.
மேற்கோள்கள்
பகுப்பு:2006 நிறுவனங்கள் பகுப்பு:கோரிக்கை சேவைகளில் சந்தா காணொளிகள் பகுப்பு:திரைப்பட வலைதளங்கள் பகுப்பு: மேலதிக ஊடக சேவை நிறுவனங்கள்
மைக்கோலைவ் நகரம்
இந்த நகரம் உக்ரைனின் கடல் துறைமுகம், வணிக துறைமுகம், நதி துறைமுகம், நெடுஞ்சாலை மற்றும் ரயில் சந்தி, விமான நிலையம் ஆகியவற்றிக்கான முக்கியமான போக்குவரத்து மையமாகும்.
மைக்கோலைவின் ஒழுங்கான தளவமைப்பு அதன் வளர்ச்சிக்கு உறுதுணையாக இருக்கிறது. அதன் பிரதான வீதிகள், மூன்று முக்கிய கிழக்கு-மேற்கு அவென்யூக்கள் உட்பட, மிகவும் அகலமாகவும், மரங்களால் வரிசையாகவும் உள்ளன. மைக்கோலைவின் நிலப்பரப்பில் ஒரு குறிப்பிடத்தக்க பகுதி அழகான பூங்காக்களைக் கொண்டுள்ளது. பெரெமோஹி பூங்கா(வெற்றி) என்பது தீபகற்பத்தில் மைக்கோலைவ் நகர மையத்திற்கு வடக்கே, இன்ஹுல் ஆற்றின் வடக்குப் பகுதியில் உள்ள ஒரு பெரிய பூங்காவாகும்.
நிர்வாகம்
மைக்கோலைவ் விட்டொவ்கா மாநிலம் மற்றும் மைக்கோலைவ் மாநிலம் ஆகிய இரு மாகாணங்களின் நிர்வாக மையமாக உள்ளது. இது நிர்வாக முக்கியத்துவம் வாய்ந்த நகரமாக இணைக்கப்பட்டுள்ளது.
புவியியல் பண்புகள்
மைக்கோலைவ் உக்ரேனின் புல்வெளி பகுதியில் 65 km பரப்பளவில் ஒரு தீபகற்பத்தில் அமைந்துள்ளது  கருங்கடலில் இருந்து தெற்கு பிழை ஆற்றின் கரையோரத்தில் (அது இன்ஹுல் நதியை சந்திக்கும் இடத்தில் அமைந்துள்ளது).
சூழலியல்
மைக்கோலைவின் சுற்றுச்சூழல் பிரச்சினைகள் உக்ரைனில் உள்ள பல நகரங்களுக்கு பொதுவானவை: நீர், காற்று மற்றும் நிலத்தடி நீர் மாசுபாடு; குடிநீரின் தரம், சத்தம், கழிவு மேலாண்மை மற்றும் நகரத்தில் உயிரியல் பன்முகத்தன்மையைப் பாதுகாத்தல் போன்றவை. மைக்கோலைவின் மிக அவசரமான பிரச்சினைகளில் ஒன்று திடக் கழிவுகளை அகற்றுவதாகும். நகரத்தில் 12 கிலோமீட்டர்கள் கொண்ட 18 பாதுகாக்கப்பட்ட தளங்கள் உள்ளன
காலநிலை
இந்நகரம் லேசான குளிர்காலம் மற்றும் வெப்பமான கோடைகாலங்களுடன் மிதமான காலநிலையைக் கொண்டுள்ளது. மைக்கோலைவின் சராசரி வெப்பநிலை 10 °C. மிகக் குறைந்த சராசரி வெப்பநிலை ஜனவரி -3.1 °C  , ஜூலை 22.3 °C அதிகபட்சம்.
புள்ளி விவரங்கள்
2017 ஆம் ஆண்டு நிலவரப்படி, 63% மக்கள் வீட்டில் உருசிய மொழியையும், 7% மக்கள் உக்ரேனிய மொழியையும், 28% மக்கள் உக்ரேனிய மற்றும் உருசிய மொழியையும் சமமாகப் பேசினர்.
பொருளாதாரம்
இன்று மைக்கோலைவ் உக்ரைனின் ஒரு முக்கிய கப்பல் கட்டும் மையம் (முன்பு, முழு சோவியத் யூனியனின் ) மற்றும் ஒரு முக்கியமான நதி துறைமுகமாகும். நகரத்தில் மூன்று பெரிய கப்பல் கட்ட்டும் தளங்கள் உள்ளன. அவற்றில் ஒன்று பெரிய கடற்படைக் கப்பல்களைக் கட்டும் திறன் கொண்டது. மற்ற முக்கியமான தொழில்கள் இயந்திர பொறியியல், மின் பொறியியல், உலோகம் மற்றும் கடந்த 10 ஆண்டுகளில் உணவுத் தொழில் ஆகியவற்றைக் கொண்டுள்ளது.
வினைதீர்த்த புரம்
நாமக்கல் மாவட்டம் புதுசத்திரம் ஒன்றியம் செல்லப்பம் பட்டி கிராமத்தில் வினைதீர்த்தபுரம் ஊர் உள்ளது. இந்த ஊர் வினைதீர்த்த உடையார் என்பவரால் 1930களில் உருவாக்கப்பட்டது. அவர் இப்பகுதியில் இருந்த புதன் கிழமைகளில் கூடும் சந்தையை மிகப்பெரிய சந்தையாக ஊர்மக்களின் மற்றும் பெரியவர்களின் உதவியோடு உருவாக்கினார். சுற்றியுள்ள ஊர் தலைவர்களுடன் இணைந்து ஒரு கூட்டுறவை ஏற்படுத்திப் பணம் சேர்த்து நிலங்களை வாங்கி ஆரம்ப சுகாதார நிலைய மருத்துவமனைகளை ஏற்படுத்தினார். ஊர்த் தலைவர்களுடன் இணைந்து விநாயகர் ஆலயத்திற்கு நிலத்தினை வாங்கி ஆலயத்தினைக் கட்டினார். வினைதீர்த்த உடையார் மகன் ராமசாமி உடையார் அரசு ஆரம்பப் பள்ளி அமைக்க தனது நிலத்தைத் தானமாக தனது தந்தை வினைதீர்த்த உடையார் நினைவாக அரசுக்கு தந்தார். இத்தரும காரியங்களினால் இவ்வூர் வினைதீர்த்த புரம் என்று அரசினால் 1950களில் பெயரிடப்பட்டது
தகுதி அடிப்படை
தகுதி அடிப்படை என்பது ஒரு அரசியல் தத்துவம் ஆகும். பொருட்செல்வம் அல்லது அதிகாரம் ஒருவருக்கு திறமை, மற்றும் சாதனை அடிப்படையில் கிடைக்க வேண்டுமேயன்றி ஆண், பெண் பேதம், இனம் அல்லது செல்வம் ஆகியவற்றின் அடிப்படையில் கிடைக்கக் கூடாது என்பதே இதன் அடிப்படை ஆகும்.
17ம் நூற்றாண்டு: ஐரோப்பாவுக்குப் பரவல்
இந்தத் தத்துவம் சீனாவில் இருந்து பிரித்தானிய இந்தியாவிற்கு 17ம் நூற்றாண்டிலும், பின்னர் ஐரோப்பா மற்றும் அமெரிக்க ஐக்கிய நாடுகளுக்கும் பரவியது.
உசாத்துணை
பகுப்பு:சமூகத் தத்துவங்கள்
மேகான் (சட்டமன்றத் தொகுதி)
ஓமேகான் (சட்டமன்றத் தொகுதி) (இந்தி:मेहगांव विधान सभा निर्वाचन क्षेत्र) (தொகுதி எண்:012) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி பிண்டு மாவட்டத்தில் அமைந்துள்ளது .
மேற்கோள்கள்
பகுப்பு:பிண்டு மாவட்டம் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
மனோரமா மொகபத்ரா
thumb| [[புவனேசுவரம்|ஒடிசா மாநிலம் புவனேசுவரில் பிபூதி பட்நாயக்குடன் மனோரமா மொகபத்ரா, 2 டிசம்பர் 2012]]
மனோரமா மொகபத்ரா (Manorama Mohapatra)  இந்தியாவைச் சேர்ந்த ஓர் எழுத்தாளர் ஆவார். கவிஞர் மற்றும் பத்திரிகை ஆசிரியராகவும் இவர்  முதன்மையாக ஒடியா மொழியில் இயங்கி வருகிறார். இவர் நாவல்கள் மற்றும் கவிதைகள் அடங்கிய நாற்பது புத்தகங்களை எழுதியுள்ளார். மேலும் தி சமாச்சு என்ற ஒடியா செய்தித்தாளை வெளியிட்டும் வருகிறார். 1984 ஆம் ஆண்டில்  ஒடிசா மாநிலத்தின் மிக உயர்ந்த இலக்கிய விருதான ஒடிசா சாகித்ய அகாடமி விருது உட்பட பல இலக்கிய விருதுகளைப் பெற்றுள்ளார். ஒடிசா மாநிலத்தின் இலக்கிய அமைப்பான ஒடிசா மாநில சாகித்ய அகாடமியின் தலைவராகத் தேர்ந்தெடுக்கப்பட்ட முதல் பெண்மணி என்ற சிறப்பும் இவருக்கு உண்டு.
வாழ்க்கை
மொகபத்ரா 1934 ஆம் ஆண்டு இந்தியாவின் ஒடிசா மாநிலத்தில் பிறந்தார். இவரது தந்தை ராதாநாத் ராத், ஒடியா மொழி நாளிதழான தி சமாச்சின் ஆசிரியராக இருந்தார். ஒடிசாவில் உள்ள ராவென்சா பல்கலைக்கழகத்தில் மொகபத்ரா பொருளாதாரத்தில் இளங்கலைக் கல்வி பயின்றார். பொருளாதாரப் பாடமும் கற்பித்தார். 2021 ஆம் ஆண்டு செப்டம்பர் மாதம் 18 ஆம் தேதியன்று மொகபத்ரா இறந்தார். இவரது இறுதிச் சடங்கு அரசு மரியாதையுடன் செய்யப்பட்டது.
தொழில்
தனது தந்தையால் வெளியிடப்பட்டு வந்த தி சமாச்சு என்ற தினசரி செய்தித்தாளின் கட்டுரையாளராக மொகபத்ரா தனது வாழ்க்கையைத் தொடங்கினார். அரசியல் மற்றும் சமகால பிரச்சினைகள் குறித்து எழுதினார். பின்னர் இவர் அச்செய்தித்தாளின் ஆசிரியரானார். 1960 ஆம் ஆண்டில் மொகபத்ரா தனது முதல் கவிதைப் புத்தகமான யுவார் செயுந்தி உத்தேவை வெளியிட்டார், இந்நூல்  பெண்களுக்கு அதிகாரம் அளிக்கும் கருப்பொருளில் கவனம் செலுத்தியது. இவர் நாவல்கள் மற்றும் கவிதைகள் உட்பட நாற்பது புத்தகங்களை எழுதியுள்ளார். முதன்மையாக ஒடியா மொழியில் எழுதிய இவர் பெங்காலியிலும். அர்த்தநாரீசுவர, பைதேகி விசார்யிதா, சங்கதிர் சம்கிதா,  சக்தி ரூபேண சன்சுதிடா, ரூபம் ரூபம் பிரதிரூபம், சம்ருதி சந்தன் , சமய்'' புருசா மற்றும் இசுமிருதிர் நைமிசாரண்யா ஆகியவை சில குறிப்பிடத்தக்க படைப்புகள் ஆகும். இவர் ஒரு சொற்பொழிவாளராகவும் பொதுவில் நிகழ்த்தினார். 1982 முதல் 1990 வரை, உத்கல் சாகித்ய சமாச்சு என்ற இலக்கியச் சங்கத்தின் தலைவராகவும், 1991 முதல் 1994 வரை, ஒடிசா சாகித்ய அகாடமியின் மாநில இலக்கியச் சங்கத்தின் முதல் பெண் தலைவராகவும் இவர் தேர்ந்தெடுக்கப்பட்டார்.
மொகபத்ராவின் இலக்கியப் பங்களிப்புகள் அவரது மறைவுக்குப் பிறகு பொதுவில் அங்கீகரிக்கப்பட்டன. இவரது எழுத்தைத் தவிர, பல்வேறு சமூகப் பிரச்சனைகள், பெண்களின் உரிமைகள் மற்றும் விழிப்புணர்வை ஏற்படுத்துவதில் அவர்கள் எதிர்கொள்ளும் பிரச்சனைகள் ஆகியவற்றில் இவர் முக்கியப் பங்காற்றினார் என்று ஒடிசா முதல்வர் நவீன் பட்நாயக் குறிப்பிட்டுள்ளார். பெண்களுக்கு அதிகாரம் அளிப்பது, சமகாலப் பிரச்சினைகளைக் கையாள்வது மற்றும் பெண்களின் உரிமைகள் தொடர்பான அரசியல் ஆகிய கருப்பொருள்களில் மொகபத்ராவின் எழுத்து கவனம் செலுத்தியது. மொகபத்ரா ஒடிசாவில் உள்ள செஞ்சிலுவை சங்கம், ஒரிசாவின் சமூக சேவை கில்டு மற்றும் லோக் சேவக் மண்டல் உட்பட பல தொண்டு நிறுவனங்களுடன் சேர்ந்து தன்னார்வத் தொண்டு செய்தார்.
விருதுகள்
மொகபத்ரா தனது தொழில் வாழ்க்கையில் பல இலக்கிய விருதுகளை வென்றார். கீழ்கண்டவைகள் இதில் அடங்கும் :
நூல் பட்டியல்
மொகபத்ராவின் குறிப்பிடத்தக்க படைப்புகளில் இயூவார் செயுந்தி உதே  (1960) (கவிதை), பேண்டு காரரா கபத் (சிறுகதைகள்), அத்துடன் அர்த்தநாரீசுவரா, பைதேகி விசர்சிதா, சங்கதிர் சம்கிதா, சக்தி ரூபேண சன்சுதிதா, ரூபம் ரூபம் பிரதிரூபம், இசும்ருதி  சந்தன்,  சமய் புருசா, இசுமிரிதிர்  நைமிசாரண்யா,  151 கவிதைகள், பெங்காலியில் அருப் ஆலோ, யே பிருத்வி சர்சச்சுயா, மற்றும் உத்தர நிருத்தரா.
மேகோள்கள்
பகுப்பு:சாகித்திய அகாதமி விருது பெற்றோர் பகுப்பு:இந்தியப் பெண் எழுத்தாளர்கள் பகுப்பு:ஒடிசா நபர்கள் பகுப்பு:2021 இறப்புகள் பகுப்பு:1934 பிறப்புகள்
ஆஃபினியம் நாற்புரோமைடு
ஆஃபினியம் நாற்புரோமைடு (Hafnium tetrabromide) என்பது HfBr4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆஃபினியத்தின் சேர்மங்களில் பரவலாகக் காணப்படும் புரோமைடு ஆஃபினியம் நாற்புரோமைடு ஆகும். நிறமற்று எதிர்காந்தப் பண்புடன் காணப்படும் இச்சேர்மம் ஈரப்பதத்தால் பாதிக்கப்படும் தன்மை கொண்ட திண்மமாக உள்ளது மற்றும் வெற்றிடத்தில் பதங்கமாகிறது. சிர்க்கோனியம் நாற்புரோமைடின் மூலக்கூறு வடிவமைப்பையே இதுவும் கொண்டுள்ளது. ஆஃபினியம் நாற்குளோரைடின் பலபடியாகும் தன்மை அமைப்பிலிருந்து வேறுபட்டு நான்முக ஆஃபினியம் மையங்களுடன் தோற்றமளிக்கிறது.
மேற்கோள்கள்
பகுப்பு:புரோமைடுகள் பகுப்பு:ஆஃபினியம் சேர்மங்கள் பகுப்பு:உலோக ஆலைடுகள்
இப்ராகிம் முகமது சாலி
இப்ராகிம் முகமது சாலி (Ibrahim Mohamed Solih (އިބްރާހީމް މުޙައްމަދު ޞާލިޙު; إبراهيم محمد صالح; பிறப்பு மே 4, 1964) என்பவர் மாலைத்தீவுகள் அரசியல்வாதி ஆவார். 2018 ஆம் ஆண்டில் மாலைத்தீவுகளில் நடைபெற்ற பிரதமர் தேர்தலில் தற்போது பிரதமர் பதவி வகிக்கும் அப்துல்லா யாமீனை வெற்றி பெற்று நவம்பர் 17,2018 இல் பிரதமராக பெறுபேற்க உள்ளார்.
பேரறிஞர் அண்ணா விருது
பேரறிஞர் அண்ணா விருது என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2006 ஆம் ஆண்டு முதல் இந்த விருது வழங்கப்படுகிறது. தமிழ் சமுதாயம் முன்னேற்றம் காண அயராது பாடுபடும் ஒருவருக்கு இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளித்துச் சிறப்பிக்கப்படுகின்றனர்.
இந்து மகாசபை
இந்து மகாசபை அல்லது அகில பாரதிய இந்து மகாசபை (Akhil Bharatiya Hindu Mahasabha), இந்து தேசியவாதம் கொள்கை கொண்ட ஓர் இந்திய அரசியல் கட்சி ஆகும். பிரித்தானிய இந்தியப் பேரரசிடமிருந்து இந்துக்களின் உரிமைகளைக் காப்பதற்கு இந்து மகாசபை கட்சி 1915இல் தோற்றுவிக்கப்பட்டது. இந்திய விடுதலைக்கு முன்னும், பின்னும் இந்திய அரசியலில் இந்து மகாசபையின் தாக்கம் தொடர்ந்து காணப்படுகிறது.
இப்ராகிம் முகமது சாலி
தனது 30 ஆம் வயதில் சொந்த தொகுதியான ஃபாதிப்பொகுவில் இருந்து 1994 ஆம் ஆண்டில் நாடாளுமன்ற உறுப்பினராகத் தேர்வானார். மாலைத்தீவுகள் விடுதலைக் கழகத்திலும் (எம் டி பி) 2003 முதல் 2008 வரை நடைபெற்ற மாலைத்தீவுகள் அரசியல் சீர்திருத்த நடவடிக்கைகளிலும் இவரின் பங்கு மிக முக்கியமானதாகக் கருதப்படுகிறது. இந்த சீர்திருத்த நடவடிக்கைகளின் மூலம் நவீனத்துவ அரசியலமைப்பு மற்றும் பலகட்சி ஜனநாயகம் போன்றவற்றை வரலாற்றிலேயெ இந்தக் கட்சி முதல் முறையாக ஏற்றுக்கொள்ள வழிவகை செய்யப்பட்டது. நாடாளுமன்ற உறுப்பினர்களிலேயே மூத்த உறுப்பினராகவும் நாட்டுச் சட்ட மாமன்றத்திலும் செயல்பட்டு வருகிறார்.
இந்து மகாசபை
வரலாறு
இந்து மகாசபை கட்சி இந்துக்களின் கல்வி மற்றும் பொருளாதார வளர்ச்சியின் பொருட்டு, 1915ஆம் ஆண்டில் அமர்தசரஸ் நகரில், பண்டிட் மதன் மோகன் மாளவியா மற்றும் லாலா லஜபத் ராய் தலைமையில் துவக்கப்பட்டது. அரித்துவார் இதன் தலைமையகம் ஆகும்.
இப்ராகிம் முகமது சாலி
சான்றுகள்
பகுப்பு:மாலைதீவுகளின் அரசியல்வாதிகள் பகுப்பு:வாழும் நபர்கள் பகுப்பு:1964 பிறப்புகள்
பேரறிஞர் அண்ணா விருது
மேற்கோள்கள்
பகுப்பு:தமிழ் வளர்ச்சித் துறை விருதுகள்
இந்து மகாசபை
வரலாறு
1920 ஆண்டில் வினாயக் தாமோதர் சாவர்க்கர், இந்து மகாசபை கட்சியின் தலைவரானார். 1925 ஆம் ஆண்டில் கேசவ பலிராம் ஹெட்கேவர் இந்து மகாசபையிலிருந்து பிரிந்து சென்று, ராஷ்டிரிய சுயம்சேவாக் சங்கம் என்ற அரசியல் சார்பற்ற இந்துத்துவா கொள்கை கொண்ட புதிய இயக்கத்தை துவக்கியதால், இந்து மகாசபை கட்சி வலுவிழந்தது.
புதுச்சேரி மாநிலம்
இக்கட்சியின் அங்கீகரிக்கப்பட்ட புதுச்சேரி மாநில தலைவர் திரு இராஜ தண்டபாணி ஆவார். ஹனுமான் ஜெயந்தி அன்று  அயோத்தியாவிற்க்கு குடை யாத்திரை வருடந்தோறும் நடைபெறுகிறது. ஒவ்வொரு ஆண்டும் விநாயக சதுர்த்தி அன்று விநாயகர் சிலைகள் நிறுவி வழிபாடு நடத்துகிறது.
மேற்கோள்கள்
இராஜதண்டபாணி
மாநிலத் தலைவர்
அகில பாரத இந்து மகாசபா
புதுச்சேரி மாநிலம்
மேலும் படிக்க
பகுப்பு:இந்திய அரசியல் கட்சிகள் பகுப்பு:இந்துத்துவம் பகுப்பு:இந்து சமய அமைப்புகள்
இந்தியாவில் தேனீ வளர்ப்பு
alt=A teal coloured wooden box with blue coloured plastic cover.|thumb| [[கேரளம்|கேரளாவில் விவசாயிகள் பயன்படுத்தும் தேன் பெட்டி]] thumb| ஊட்டியில் உள்ள தேன் மற்றும் தேனீ அருங்காட்சியகம் thumb| ஊட்டியில் உள்ள தேன் மற்றும் தேனீ அருங்காட்சியகத்தில் கையில் மூங்கில் கூடை காட்சிக்கு வைக்கப்பட்டுள்ளது. தேன் வேட்டைக்காரர்கள் தேன் அறுவடை செய்ய இக்கூடையினைப் பயன்படுத்துகின்றனர். இந்தியாவில் தேனீ வளர்ப்பது (Beekeeping in India) குறித்த செய்திகள் பண்டைய வேதங்கள் மற்றும் பௌத்த நூல்களில் குறிப்பிடப்பட்டுள்ளன. மத்தியப் பிரதேசத்தில் காணப்படும் இடைக் கற்காலத்தின் பாறை ஓவியங்கள் தேன் சேகரிப்பு நடவடிக்கைகளைச் சித்தரிக்கின்றன. இருப்பினும் அறிவியல் ரீதியாகத் தேனீ வளர்ப்பு 19ஆம் நூற்றாண்டின் பிற்பகுதியில் தொடங்கப்பட்டன. தேனீக்களை அடக்கி மற்றும் போரில் பயன்படுத்திய பதிவுகள் 19ஆம் நூற்றாண்டின் முற்பகுதியில் காணப்படுகின்றன. இந்தியச் சுதந்திரத்திற்குப் பிறகு, பல்வேறு கிராமப்புற மேம்பாட்டுத் திட்டங்கள் மூலம் தேனீ வளர்ப்பு ஊக்குவிக்கப்பட்டது. இயற்கையான தேன் மற்றும் தேன் மெழுகு உற்பத்திக்கு வணிக ரீதியாக முக்கியமான ஐந்து வகையான தேனீச் சிற்றினங்கள் இந்தியாவில் காணப்படுகின்றன.
தற்காலத்தில்
மத்தியப் பிரதேசம் மற்றும் பச்மாரி பகுதிகளில் பல்வேறு பாறை ஓவியங்கள் இடைக் கற்காலம் மற்றும் பிந்தைய இடைக் கற்காலம் காலத்தைச் சேர்ந்தவை. இந்த ஓவியங்கள் முக்கியமாக ஏபிசு டார்சாட்டா மற்றும் எபிசு செரானா தேனீக்களின் தேனடைகளிலிருந்து காடுகளில் தேன் சேகரிப்பு நடவடிக்கைகளைச் சித்தரிக்கின்றன.
1842-49ல் இன்றைய ஒடிசா மாநிலத்தின் கிழக்குக் கடற்கரையை ஆங்கிலேயர்கள் தாக்கியபோது, கொண்டா பழங்குடியினர் அவர்களுக்கு எதிராகத் தேனீக்களைப் பயன்படுத்தியதாகக் குறிப்பிடப்படுகிறது. ஆனால் தேனீக்களை இவர்கள் பழக்கப் பயன்படுத்தும் நுட்பங்களைப் பற்றி அதிகம் அறியப்படவில்லை. மணிப்பூர் மற்றும் நாகாலாந்தின் மலைப்பாங்கான பகுதிகளில் உள்ள பல்வேறு பழங்குடியினர் தேனீ வளர்ப்புக்கு மரக் கட்டைகள் அல்லது மண் பாண்டங்களைப் பயன்படுத்தினர். ஆனால் தேன் கூடுகளிலிருந்து தேனையெடுக்க கச்சா முறைகள் பயன்படுத்தப்பட்டன. இவை தேனை மெழுகுடன் கலந்து, தேனீக்களைக் கொல்லும் வாய்ப்புக்களையும் கொண்டிருந்தன. மணிப்பூரி பழங்குடியினரால் தேனடையினைத் துளைக்க ஆணி இணைக்கப்பட்ட மூங்கில் பயன்படுத்தப்படுகிறது. இந்த மூங்கில் மூலம் மற்றொரு பீப்பாய்க்குத் தேனைப் பாய்ச்சலாம்.
1880ஆம் ஆண்டில் மேற்கு வங்காளப் பகுதியிலும், பஞ்சாப் மற்றும் குலு பகுதிகளிலும், 1883-84ஆம் ஆண்டு காலப்பகுதியில் ஏபிசு செரானா தேனீயினை அறிவியல் முறையில் வளர்க்க மேற்கொள்ளப்பட்ட முயற்சிகள் தோல்வியுற்றன. தபால் மற்றும் தந்தி துறையின் பிரித்தானிய அதிகாரியான டக்ளசு எழுதிய தேனீ வளர்ப்பு கையேடு 1884-ல் இந்தியாவில் வெளியிடப்பட்ட முதல் புத்தகமாகும். கேரளாவில் அருட்தந்தை நியூட்டனால், 1911-17ஆம் ஆண்டில் தேனீ வளர்ப்பில் தேன் அறுவடை செய்யவும், 1911-17ஆம் ஆண்டில் கிராமப்புற மக்களுக்குப் பயிற்சி அளிக்கவும் தொடங்கியபோது, இவர் பிரத்யேகமாகத் தேன் கூடு ஒன்றை உருவாக்கி, முதலில் வெற்றிகரமான முயற்சியை மேற்கொண்டார். இந்த வடிவமைப்பு "நியூட்டன் தேன் கூடு" என்று பிரபலமாக அறியப்பட்டது. 1917-ல் திருவிதாங்கூர் பகுதிகளிலும், 1925-ல் மைசூர் பகுதிகளிலும் கணிசமான தேனீ வளர்ப்பு நடவடிக்கைகள் மேற்கொள்ளப்பட்டன. 1931-ல் சென்னை பிராந்தியங்களிலும், 1933-ல் பஞ்சாபிலும், 1938-ல் உத்தரப்பிரதேசத்திலும் இந்த நடவடிக்கைகள் உத்வேகம் பெற்றன. அகில இந்தியத் தேனீ வளர்ப்போர் சங்கம் 1938-39-ல் உருவாக்கப்பட்டது மற்றும் தேனீ வளர்ப்பு ஆராய்ச்சி நிலையம் 1945-ல் பஞ்சாபில் முதன் முதலில் இந்திய வேளாண் ஆராய்ச்சி சபையினால் நிறுவப்பட்டது. 1931-ல் கோயம்புத்தூரில் உள்ள வேளாண்மைக் கல்லூரி (தற்போது தமிழ்நாடு வேளாண்மைப் பல்கலைக்கழகம் ) பாடத்திட்டத்தில் தேனீ வளர்ப்பு சேர்க்கப்பட்டது.
சுதந்திரத்திற்குப் பின்
1947ஆம் ஆண்டு இந்தியா சுதந்திரம் அடைந்த பிறகு, தேனீ வளர்ப்பின் முக்கியத்துவத்தை உணர்ந்த மகாத்மா காந்தி தனது கிராமப்புற மேம்பாட்டுத் திட்டங்களில் சேர்த்து தேனீ வளர்ப்பினை வலியுறுத்தினார். ஆரம்பத்தில், தேனீ வளர்ப்புத் தொழில் அகில இந்தியக் காதி மற்றும் கிராமத் தொழில் வாரியத்தின் கீழ் இருந்தது. இது 1956-ல் காதி மற்றும் கிராமத் தொழில்கள் ஆணையமாக மாற்றப்பட்டது. இது தொழில்துறை அமைச்சகத்தின் கீழ் செயல்பட்டது. 1962-, புனேவில் இந்த ஆணையத்தின் கீழ் மத்திய தேனீ ஆராய்ச்சி மற்றும் பயிற்சி நிறுவனம் நிறுவப்பட்டது. ஒய்எம்சிஏ மற்றும் பிற கிறித்தவ சேவையமைப்புகளால் கேரளா மற்றும் தமிழ்நாடு பகுதிகளில் ரப்பர் தோட்டங்களில் தேனீ வளர்ப்பு ஊக்குவிக்கப்பட்டது. கர்நாடகாவின் கூர்க் பகுதி மற்றும் மஹாபலீஸ்வர் ஆகியவை பகுதிகள் தேனீ வளர்ப்பில் வளர்ச்சியைக் கண்டன. இராமகிருஷ்ணா இயக்கம் இதை வடகிழக்கு மாநிலங்கள் மற்றும் மேற்கு வங்கத்தில் ஊக்குவித்தது. பஞ்சாப் வேளாண்மைப் பல்கலைக்கழகம் தேனீ வளர்ப்பில் ஆராய்ச்சியைத் தொடங்கி, ஏபிசு மெல்லிபெரா தேனீக்களை அறிமுகப்படுத்தி மேம்படுத்தியது.
1990களின் பிற்பகுதியில் இந்தியாவில் தேன் உற்பத்தி கணிசமாக அதிகரித்தது. தேன் உற்பத்தியில் 70% முறைசாரா பிரிவுகளிலிருந்து வருகிறது. தேனின் முக்கிய ஏற்றுமதியாளராக, இந்தியா, சீனா, அர்ஜென்டினா, ஜெர்மனி, ஹங்கேரி, மெக்சிகோ மற்றும் ஸ்பெயினுக்கு பின்னால் உள்ளது. 2005ஆம் ஆண்டில், இந்தியாவின் தேன் ஏற்றுமதி 26.4 மில்லியன் ஐக்கிய நாடுகளின் டாலர் மதிப்பை எட்டியது. இதில் 66% சதவீதம் தென் அமெரிக்க தாராள வர்த்தக உடன்படிக்கை மேற்கொண்ட நாடுகளால் பயன்படுத்தப்பட்டது. 6 மில்லியன் ஐக்கிய நாடுகளின் டாலர் மதிப்புள்ள தேனை ஐரோப்பிய ஒன்றியம் உட்கொண்டது. இதில் ஜெர்மனி 75% ஆக அதிகமாக எடுத்துக் கொண்டது 2005ஆம் ஆண்டில், சவூதி அரேபியா கணிசமான ஐக்கிய நாடுகளின் டாலர் 2.2 மில்லியன் இந்தியத் தேனை இறக்குமதி செய்தது. 1996-ல் இந்தியாவின் ஏற்றுமதி மிகவும் குறைவாக இருந்தது.
தென்னிந்தியாவில் உள்ள தமிழ்நாட்டின் நீலகிரிப் பகுதியில் பல்வேறு பழங்குடியினர் தேன் சேகரிப்பவர்களாக இருப்பதால், கோத்தகிரியைத் தளமாகக் கொண்ட கீசுடோன் அறக்கட்டளை, தேனீ வளர்ப்பு மற்றும் தொழில் நுட்பங்களை மேம்படுத்துவதற்காக 2007ஆம் ஆண்டு தமிழ்நாட்டின் ஊட்டி நகரில் தேன் மற்றும் தேனீ அருங்காட்சியகத்தைத் தொடங்கியது. இந்த குழு 2015ஆம் ஆண்டு ஊட்டியில் தேன் உணவு நிபுணத்துவம் வாய்ந்த "ஏ பிளேசு டு பீ" (தேனீக்கான இடம்) என்ற உணவகத்தையும் திறந்தது.
தேனீக்களின் வகைகள்
வணிக முக்கியத்துவம் வாய்ந்த ஆறு வகையான தேனீக்கள் இந்தியாவில் காணப்படுகின்றன இவை ஏபிசு டார்சாட்டா (மலைத் தேனீ), ஏபிசு லேபரியோசா, ஏபிசு செரானா இண்டிகா (இமயமலை இனங்கள்), ஏபிசு ப்ளோரியா (குள்ளத் தேனீ), ஏபிசு மெல்லிபெரா (ஐரோப்பிய அல்லது இத்தாலியத் தேனீ), மற்றும் டெட்ராகோனுலா இரிடிபென்னிசு (கொசுத் தேனீ). மலைத் தேனீக்கள் ஆக்ரோஷமானவை. இவற்றைத் தேனீ வளர்ப்பில் பராமரிக்க முடியாது. ஆனால் இவற்றின் தேனானது காடுகளில் உள்ள கூடுகளிலிருந்து அறுவடை செய்யப்படுகின்றன. குள்ள தேனீக்களின் தேனும் காடுகளிலிருந்து அறுவடை செய்யப்படுகிறது. ஏனெனில் இவை நாடோடி வாழ்க்கையினை மேற்கொள்வதோடு இவற்றின் தேன் உற்பத்தியும் மிகக் குறைந்த அளவிலே உள்ளது. மிதவெப்ப மண்டலப் பகுதிகளில் அறிமுகப்படுத்தப்பட்ட பூர்வீக ஏபிசு செரானா மற்றும் ஏபிசு மெல்லிபெரா ஆகியவை செயற்கை தேனீ பெட்டிகளில் வளர்ப்பதற்கு மிகவும் ஏற்றது. கொசுத் தேனீக்கள் வளர்க்கப்படலாம் மற்றும் பல்வேறு பயிர்களின் மகரந்தச் சேர்க்கைக்கு முக்கிய காரணிகளாக இவை இருக்கின்றன. ஆனால் இவை குறைந்த அளவிலே தேனை உற்பத்தி செய்கின்றன.
நூல் பட்டியல்
பகுப்பு:இந்தியாவில் வேளாண்மை பகுப்பு:தேனீக்கள்
முடிசூட்டுப் பூங்கா, தில்லி
முடிசூட்டுப் பூங்கா (Coronation Park) என்பது இந்தியாவின் தில்லியில் நிரங்காரி சரோவர் அருகில் புராரி சாலையில் அமைந்துள்ள பூங்காவாகும். இது சில நேரங்களில் முடிசூட்டு நினைவகம் எனக் குறிப்பிடப்படுகின்றது. 1877இல் இங்குதான் தில்லி தர்பார் நடந்தது; ஐக்கிய இராச்சியத்தின் விக்டோரியா அப்போது இந்தியாவின் பேரரசியாக பறைசாற்றப்பட்டார். பின்னர் 1903இல் ஏழாம் எட்வர்டு அரசர் வழிமுறையாக அரியணை ஏறியபோதும் தொடர்ந்து ஐந்தாம் ஜோர்ஜ் அரியணை ஏறியபோதும் தில்லி தர்பார் இங்கு நடந்தது. 1911இல் நடந்த தர்பாருக்கு அனைத்து மன்னரரசர்களும் அவைக்கு வந்திருந்தனர். தில்லியின் வரலாற்றை வலியுறுத்தும் வண்ணம் முடிசூட்டுப் பூங்காவின் திறந்தவெளியில் தர்பார் நடத்த முடிவெடுக்கப்பட்டது.
இந்த நினைவுச் சின்னம் தற்போது புதுப்பிக்கப்பட்டு வருகின்றது.
1960களில் புது தில்லியின் மையத்தில் இந்தியாவின் வாயிலுக்கு எதிராக இருந்த மிகப் பெரிய, உயரமான ஐந்தாம் ஜோர்ஜ் அரசரின் சிலை இங்கு இடம்பெயர்க்கப்பட்டது. சதுரக்கூம்பகத்தூணின் எதிராக இது நிறுவப்பட்டுள்ளது.
மலேசிய தொழில்முனைவோர் மேம்பாடு மற்றும் கூட்டுறவு அமைச்சு
மலேசிய தொழில் முனைவோர் மேம்பாடு மற்றும் கூட்டுறவு அமைச்சு (மலாய்: Kementerian Pembangunan Usahawan Dan Koperasi Malaysia; ஆங்கிலம்: Ministry of Entrepreneur Development and Cooperative Malaysia) என்பது மலேசியாவின் தொழில் முனைவோர் மேம்பாடு; கூட்டுறவு மேம்பாடு ஆகியவற்றை முதன்மையாகக் கொண்டு இயங்கும் மலேசிய அரசாங்கத்தின் அமைச்சு ஆகும்.
தொழில்முனைவோர் மேம்பாட்டுத் திட்டங்களைத் திட்டமிடுதல்; ஒருங்கிணைத்தல்; செயல்படுத்துதல்; மற்றும் கண்காணித்தல் (To Plan, Coordinate, Implement and Monitor Entrepreneur Development Programs) ஆகியவற்றுக்கு இந்த அமைச்சு முன்னுரிமை வழங்குகிறது.
வெளி இணைப்புகள்
பகுப்பு:மலேசிய அமைச்சுகள் பகுப்பு:புத்ராஜெயா
வலையப்பேட்டை குடிகாத்த மாரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் குடிகாத்த மாரியம்மன் சன்னதியும், கருப்பர் உபசன்னதியும் உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. வைகாசி மாதம் செடல் திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அவீச்சி
டிம் பெர்குலிங் (Tim Bergling; 8 செப்டம்பர் 1989 – 20 ஏப்ரல் 2018), பரவலாக அவரது திரைப் பெயர் அவீச்சி (Avicii; ; வணிகமுறையில் ΛVICII மற்றும் ◢ ◤) ஓர் சுவீடிய இசைக்கலைஞரும் இசைத்தட்டாளரும் கலப்பிசைக் கலைஞரும் ஆவார். இசைத்தட்டுத் தயாரிப்பாளராகவும் விளங்கினார்.
பெர்குலிங்கின் அறிமுகத் தொகுப்பில், இட்ரூ (மெய்) (2013), இலத்திரனியல்சார் இசையில் பல்வேறுவகை இசைநடைகளும் கலந்து வெளியானது; இது இசை விமரிசகர்களிடம் பொதுவான நேர்மறையான வரவேற்பைப் பெற்றது. பதினைந்தும் மேற்பட்ட நாடுகளில் இது விரைவிலேயே முதல் பத்திடங்களில் ஒன்றாக இடம் பிடித்தது. ஆத்திரேலியா, சுவீடன், டென்மார்க்கு,ஐக்கிய அமெரிக்க நடனவிசை பட்டியல்களில் முதலிடம் பிடித்தது. 2015இல் தனது இரண்டாவது கலைக்கூடத் தொகுப்பான இஸ்டோரீசு (கதைகள்) வெளியிட்டார். ஆகத்து 10, 2017இல் அவீச்சி (01) என்ற இசைத்தட்டை வெளியிட்டார். ஏப்ரல் 20, 2018 இல் ஓமான் நாட்டில் மரணமடைந்தார்.
அவீச்சி 2012 மற்றும் 2013ஆம் ஆண்டுகளில் இசைத்தட்டாளர்களுக்கான இதழால் (DJ Magazine) ஆண்டுதோறும் வெளியிடப்படும் முதல் 100 இசைத்தட்டாளர்கள் பட்டியலில் மூன்றாவதாக குறிப்பிடப்பட்டிருந்தார். 2012ஆம் ஆண்டில் டேவிட் கெத்தாவுடன் அவர் ஆற்றிய படைப்பு "சன்ஷைன்" (கதிரொளி)க்காகவும் 2013இல் தனது பாட்டு "லெவல்சு" (நிலைகள்)க்காவும் இருமுறை கிராமி விருதுக்கு நியமிக்கப்பட்டுள்ளார்.
ஐ குட் பி தி ஒன் (நிக்கி ரோமெரோவுடன்), "வேக் மீ அப்!" (அமெரிக்கப் பாடகர் அலோ பிளாக்குடன்), "யூ மேக் மீ", "ஏய் பிரதர்", "அடிக்டக்டு டு யூ", மற்றும் "கொல்லைடு" (பிரித்தானியப் பாடகர் லியோனா லெவிசுடன்) பரவலாக அறியப்பட்ட இவரது பாடல்களில் சிலவாகும்.
பிறப்பு
அவீச்சி செப்டம்பர் 8, 1989 இல் ஸ்டாக்ஹோம், சுவீடனில் பிறந்தார். அவரது பிறந்த பெயர் டிம் பெர்லிங்; இருப்பினும் அவர் தொழில் ரீதியாக அவீச்சி, டிம் பெர்கு என்ற பெயர்களால் அறியப்படுகிறார்; டிம் லைடென், டாம் ஹேங்சு, டிம்பர்மேன் என்பன இவரது பிற புனைபெயர்களாகும்.
இசை வாழ்க்கை
thumbnail image | left | 230px | அவீச்சி 2011 இல், பன்னாட்டுப் புகழை அடைவதற்கு முன்னர், [[இலண்டன்|இலண்டனில் ஒரு கச்சேரியில்.]] 2008 ஆம் ஆண்டில் தனது 18ஆம் அகவையில் இசையுலகிற்கு வெளிவந்தார்; தம்முடைய காமோதோர் 64 குறுங்கணினியில் இருந்த "சோம்பேறி ஜோன்சு" என்ற காணொளி விளையாட்டுப் பாட்டை கலப்பிசையில் மீளமைத்து வெளியிட்டார்; இது  சோம்பேறி லேசு  என்ற பெயரில் ஸ்ட்ரைக் ரிகார்டிங் நிறுவனத்தால்  விற்பனைக்கு விடப்பட்டது.
அவீச்சி பீட் டாங் என்ற வணிகப் பெயருடன் ஏப்ரல் 2008 இல் மேன்மேன் என்ற இசைத்தொகுப்பை சொந்தமாக வெளியிடப்பட்டார். இது "பாசுட்டு டிராக்சு" என்ற போட்டியில் 70 விழுக்காடு வாக்குகளைப் பெற்று முதலிடத்தை வென்றது. இதனைத் தொடர்ந்து அவீச்சி உலகெங்கிலும் உள்ள பல இசைத்தட்டு வெளியீட்டாளர்கள், விளம்பரதாரர்கள் மற்றும் முன்பதிவு முகமைகளைத் தொடர்பு கொண்டார்.
2011–12: "லெவல்சு" மற்றும் பன்னாட்டுப் புகழ்
thumb|260px|2008இல் அறிமுகப்படுத்தப்பட்ட அவீச்சி வணிகச் சின்னம் 2011இல் தனது "லெவல்சு" என்ற இசைத்தொகுப்பை பொதுவெளியில் வெளியிட்டார். இந்தப் பாட்டு எட்டா ஜேம்சு பாடிய கடவுள் வாழ்த்துப் பாடலான சம்திங் காட் அ ஓல்டு ஆன் மீ என்ற பாடலின் துளிகளை உள்ளடக்கியிருந்தது. இத்தொகுப்பு ஆஸ்திரியா, பெல்ஜியம், பொசுனியா எர்செகோவினா, குரோவாசியா, டென்மார்க், பின்லாந்து, ஜெர்மனி, கிரேக்கம் (நாடு), அயர்லாந்து, இத்தாலி, the நெதர்லாந்து, சுலோவீனியா, ஐக்கிய இராச்சியம், நாடுகளில் முதல் பத்து இடங்களுக்குள்ளாக இருந்தது; அங்கேரி, நோர்வே சுவீடன் நாடுகளில் முதலிடத்தைப் பிடித்தது.
2012ஆம் ஆண்டில் டேவிடு கெத்தாவுடன் இணைந்து பாடிய "சன் ஷைன்" என்ற பாட்டிற்காக சிறந்த நடன இசை என்ற பகுப்பில் கிராமி விருதுக்கு நியமிக்கப்பட்டார். லியோனா லெவிசின் கொல்லைடு என்ற  ஒற்றைப் பாட்டில்  அவீச்சியின் "ஃபேடு இன்டூ டார்க்னசு" என்ற பாடலின் துளிகள் இடம்பெற்றது. இப்பாடலில் இதற்குரிய மூலக்குறிப்பை குறிப்பிடாததால் அவீச்சி இதற்கு தடை வாங்க முயன்றார். இருப்பினும் இச்சர்ச்சைக்கு நீதிமன்றத்திற்கு வெளியே தீர்வு காணும் வண்ணம் லெவிசின் சார்பாளர் லெவிசும் அவீச்சியும் இணைந்து இப்பாடலை வெளியிடுவதாக அறிவித்தார்.
இறப்பு
2016இல் அவீச்சிக்கு அதிகளவிலான குடிப்பழக்கத்தால் கடும் கணைய அழற்சி ஏற்பட்டுள்ளதாக கண்டறியப்பட்டது. இதன்பிறகு நேரலை நிகழ்ச்சிகளில் கலந்து கொள்வதை நிறுத்தினார்.
ஏப்ரல் 20, 2018 அன்றுபெர்குலிங்கின் தொடர்பாளர் டயானா பேரன் ஓமான் நாட்டின் மசுக்கட்டு நகரில் அவர் இறந்ததாக அறிவித்தார். இவரது விசிறிகளுக்கும் குடும்பத்தினருக்கும் கால்வின் ஆரிசு, மார்ஷ்மெல்லோ, டெட்மவுசு, மார்ட்டின் காரிக்சு, செட் போன்ற இசைத்தட்டாளர்களும் ரீட்டா ஓறா, துவா லிப்பா, மடோனா போன்ற பாடகர்களும் உட்பட பல இசைக்கலைஞர்கள் இரங்கல் தெரிவித்துள்ளனர்.
வெளியிணைப்புகள்
பகுப்பு:சுவீடிய இசைக் கலைஞர்கள் பகுப்பு:1989 பிறப்புகள் பகுப்பு:2018 இறப்புகள்
பல்லா பூனை
பல்லா பூனை (Pallas's cat ) என்பது ஒரு சிறிய காட்டுப் பூனை ஆகும். இது மத்திய ஆசியாவில் காணப்படுகிறது. இவை வாழ்விடம் சீரழிவு, வேட்டையாடுதல் போன்றவற்றால் பாதிக்கப்பட்டுள்ளது. எனவே அச்சுறு நிலையை அண்மித்த இனம் என்று 2002 முதல் பன்னாட்டு இயற்கைப் பாதுகாப்புச் சங்கம் அறிவித்துள்ளது. இந்தியாவில் லடாக், ஜம்மு காஷ்மீர் போன்ற பகுதிகளில் காணப்படுகிறது.
பண்புகள்
பல்லா பூனைகள் வீட்டுப் பூனை அளவு உள்ளது. இதன் தலை முதல் உடல் வரை 46 முதல் 65 செமீ (18 முதல் 26 அங்குலம்) நீளமுடையது. வாலின் நீளம் 21 முதல் 31 செமீ (8.3 - 12.2 அங்குலம்) நீளமுடையது. இதன் எடை 2.5 முதல் 4.5 கி.கிராம் (5.5 -9.9.பவுண்டு) ஆகும். இதற்கு அடர்த்தியான நீண்ட வாலும், வால் முழுக்க கருப்பு வளையங்களும், முனையில் கொத்தான கருப்பு முடியும் இருக்கும். இதன் காதுகள் சிறியன. முகத்திலும், உடலின் பின் புறமும் உள்ள ஒரு இணைப் பட்டைகள் இதன் தனித்தன்மையினை காட்டுகிறது. இது சிறிய பாலூட்டிகள், பறவைகள் போன்றவற்றை உண்ணும். இந்த பூனைகள் பாறைகள் மிகுந்த பகுதியில் வாழ்வதற்கு இதன் நிறம் துணை செய்கிறது.
மேற்கோள்கள்
பகுப்பு:பூனைகள்
உலகளாவிய பசுமை கட்சிகள்
சூழல் நோக்கிய கவனம் உலகின் பல பாகங்களிலும் முக்கியம் பெற்று வருகின்றது. சூழலை அல்லது சுற்றாடலை தமது முக்கிய முனையாக முன்னிறுத்தி, இட-வல அரசியல் சிந்தனைகளுக்கு மாற்றான சிந்தனைகளுடன் தம்மை முன்னிறுத்தும் கட்சிகள் பசுமை கட்சிகள் என்று அழைக்கப்படுகின்றன. உலகம் பூராகவும், குறிப்பாக மேற்கத்தைய நாடுகளில் இக்கட்சிகள் தற்சமயம் வேரூன்றி வருகின்றன. எனினும், இக்கட்சிகள் தேர்தலில் பெரும்பான்மை ஆதரவை இன்னும் எங்கும் பெறவில்லை. இக்கட்சிகள் கருத்தியல் கட்சிகளாகவே இப்பொழுது பெருதும் இயங்குகின்றன.
ta:உலகளாவிய பசுமை கட்சிகள்
கனடா பசுமைக் கட்சி
thumb|right|200px|கனேடிய பசுமைக் கட்சி
கனடா பசுமை கட்சி (Green Party of Canada) ஒரு கனேடிய தேசிய அரசியல் கட்சி ஆகும். இது 1983 இல் தொடங்கப்பட்டது. எலிசபெத் மே இப்பொழுது இந்தக் கட்சியின் தலைவராக உள்ளார். இக் கட்சி கடந்த தேர்தலில் 4.5% வாக்குக்களையே பெற்றுது. இக்கட்சியில் இருந்து யாரும் நாடளுமன்ற உறுப்பினராக தெரிவு செய்யப்படவில்லை.
பகுப்பு:கனடிய அரசியல் கட்சிகள்
குழந்தை ஃபலாக்கின் மரணம்
ஃபலாக் மரணம் (Death of Baby Falak) எனும் இரண்டு வயது சிறுமி, 18 ஜனவரி 2012 அன்று இந்தியாவின் புது தில்லியில் உள்ள அனைத்திந்திய மருத்துவ அறிவியல் கழகத்தின் பேரதிர்ச்சி மையத்தில் அனுமதிக்கப்பட்டார், அவளது மண்டை உடைந்தும்,  உடலில் மனிதர் கடித்த அடையாளங்களுடன் அங்கு அவர் சேர்க்கப்பட்டார். அந்தக் குழந்தையை 15 வயது சிறுமி தனது தாய் என்று கூறி மருத்துவமனைக்கு கொண்டு வந்தார். தனது குழந்தை படுக்கையில் இருந்து விழுந்ததாக மருத்துவரிடம் கூறினார். ஆனால் அந்தக் குழந்தை மருத்துவமனையில் சேர்க்கப்படும் போது மண்டை, கைகள் உடைந்து இருந்தது, மனிதர் கடித்த தடங்கள் உடம்பில் இருந்தது மற்றும் சூடான இரும்பினால் கன்னத்தில் வைக்கப்பட்ட அடையாளங்கள் இருந்தன. குழந்தை நிபுணர்கள் இது மிகவும் கொடூரமான அனுபவமாக இருந்ததாகவும் இதற்கு முன்னர் இது போன்று அவர்கள் பார்த்ததில்லை என்றும் கூறினர். குழந்தை பலக் 15 மார்ச் 2012 அன்று மாரடைப்பு ஏற்பட்டு இறந்தார். மூன்று மாதங்களில் அந்தக் குழந்தைக்கு மாரடைப்பு ஏற்படுவது மூன்றாவது முறை. அவர் ஒழுங்கற்ற இதயத் துடிப்பால் பாதிக்கப்பட்டிருந்தாலும், முழுமையாக குணமடைவாள் என்று எதிர்பார்க்கப்பட்டது.
குடும்பம்
ஆரம்பத்தில் ஃபலாக் பிறப்பு மற்றும் குடும்பம் பற்றி அதிகம் அறியப்படவில்லை. உண்மையில், ஃபலக் என்ற பெயரும் அவளுக்கு தீவிர சிகிச்சைப் பிரிவில் உள்ள செவிலியர்களால் வழங்கப்பட்டது. ஃபலாக் தனது தாய் என்று கூறி 15 வயது குழந்தையால் மருத்துவமனைக்கு கொண்டு வரப்பட்டார். பின்னர், அவரது உயிரியல் தாயை காவல் துறையினர் தேடினர். பிப்ரவரி 1, 2012 அன்று, அவர்கள் அவரது தாயார் முன்னியை கண்டுபிடித்ததாகக் கூறினர். அவளுக்கு இரண்டு உடன்பிறப்புகள் இருப்பது கண்டுபிடிக்கப்பட்டது மற்றும் மாந்தக் கடத்தல்காரர்களின் விளைவாக இருவரிடமிருந்தும் அவளுடைய தாயிடமிருந்தும் பிரிக்கப்பட்டது. தெரிய வந்தது.
மருத்துவமனை
அனைத்திந்திய மருத்துவ அறிவியல் கழக பேரதிர்ச்சி மையத்தில் அந்தக் குழந்தை அனுமதிக்கப்பட்டார், அதன் மண்டை உடைந்தும், உடலில் மனிதர் கடித்த அடையாளங்களுடன் அங்கு அவர் சேர்க்கப்பட்டார். அந்தக் குழந்தையை 15 வயது சிறுமி தனது தாய் என்று கூறி மருத்துவமனைக்கு கொண்டு வந்தார். தனது குழந்தை படுக்கையில் இருந்து விழுந்ததாக மருத்துவரிடம் கூறினார்.ஆனால் காயங்களின் தன்மை வழங்கப்பட்ட விளக்கத்துடன் பொருந்தவில்லை. சிகிச்சையின் போது, அவளுக்கு மூளையுறை அழற்சி ஏற்பட்டது மற்றும் இரண்டு முறை மாரடைப்புகளும் ஏற்பட்டது. அந்தக் குழந்தைக்கு ஆறு முறை மூளை அறுவை சிகிச்சை நடைபெற்றது. அந்தக் குழந்தை ஒரு மாதத்திற்கும் மேலாக மூச்சியக்கியில் வைக்கப்பட்டு இருந்தாள், அவளுக்கு மூச்சு விடுவதில் பிரச்சனை இருந்தது, மற்றும் கடுமையான நுரையீரல், இரத்தம் மற்றும் மூளை நோய்த்தொற்றுகளால் அவதிப்பட்டாள். குழந்தையை மூச்சியக்கியில் இருந்து வெளியேற்றி மார்ச் 2 அன்று அறைக்கு மாற்றினார்கள். குழந்தை குணமடைவதற்கான அறுகுறிகள் தென்பட்டது. மருத்துவர்கள் அந்தக் குழந்தையினை"அதிசய குழந்தை" என்று அழைத்தனர். அவரைக் கவனித்த செவிலியர்கள் அந்தக் குழந்தையால் மூச்சுவிடவும் கண்களைத் திறக்கவும் முடிந்தது என்றும், கைகால்களில் அசைவு இருப்பதாகவும் கூறினார். அனைத்து செவிலயர்களும் குழந்தையுடன் குழந்தையுடன் மிகவும் இணைந்திருந்தோம், இப்போது அவள் இல்லை. என்பது மனச்சோர்வை ஏற்படுத்துகிறது, "என்று செவிலியர் ஒருவர் கூறினார். ஃபலக்கின் அவலநிலையால், பல இந்தியர்கள் மற்றும் வெளிநாடுகளில் உள்ள மக்கள் அவர் குணமடைந்த பிறகு தத்தெடுக்க முன்வந்தனர்.
சான்றுகள்
பகுப்பு:2012 இறப்புகள் பகுப்பு:இந்தியாவில் பெண்களுக்கெதிரான வன்முறைகள்
தௌலதாபாத் கன்னிகா பரமேஸ்வரி கோயில்
தௌலதாபாத் கன்னிகா பரமேஸ்வரி கோயில் தமிழ்நாட்டில் கிருஷ்ணகிரி மாவட்டம், தௌலதாபாத் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தி வாரியர்
தி வாரியர் (The Warrior) என்பது 2022 ஆம் ஆண்டு வெளியான இந்திய அதிரடித் திரைப்படமாகும். இதனை என். லிங்குசாமி இயக்க ஸ்ரீனிவாசா சில்வர் ஸ்கிரீன் தயாரித்தது. தமிழ், தெலுங்கு இரு மொழிகளில் ஒரே நேரத்தில் படமாக்கியுள்ளனர். இப்படத்தில் ராம் பொதினேனி, ஆதி பினிசெட்டி, கிருத்தி ஷெட்டி, அக்ஷரா கவுடா, நதியா ஆகியோர் நடித்துள்ளனர். படத்திற்கு தேவி ஸ்ரீ பிரசாத் இசையமைத்துள்ளார்.
மேற்கோள்கள்
பகுப்பு:2022 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2022 தெலுங்குத் திரைப்படங்கள்
திராவிடக் கட்டிடக்கலைத் தூண்கள்
இன்றும் நமக்குக் காணக் கிடைக்கும் திராவிடக்கட்டிடக்கலை சார்ந்த கட்டிடங்கள் பொதுவாக கி.பி 600 ஆம் ஆண்டுக்குப் பிற்பட்டவை ஆகும். தமிழகத்தில் கற்களால் கட்டிடங்கள் அமைக்கத் தொடங்கிய காலப்பகுதியுடன் இது ஒத்திருக்கின்றது எனலாம். இதற்கு முன்னர் கட்டிடங்கள் மரம், செங்கல், சுதை முதலியவற்றால் அமைந்திருந்தன. இக்கட்டிடங்களில் தூண்கள் பெரும்பாலும் மரத்தினால் செய்யப்பட்டிருக்கக்கூடும். கட்டிடங்கள் கற்களால் அமைக்கத் தொடங்கியபோது, மரத்தில் அமைக்கப்பட்டிருந்தவாறே கல்லிலும் பிரதி செய்யப்பட்டது என்பதற்குச் சான்றுகள் உள்ளன. எனவே திராவிடக் கட்டிடக்கலைப் பாணியின் அடிப்படைகள், சிறப்பாகத் தூண் வடிவமைப்புக்கள், கட்டிடங்கள் மரத்தினால் கட்டப்பட்ட காலங்களிலேயே உருவாகியிருக்கக்கூடும்.
கால அடிப்படையில் தூண்களின் வடிவமைப்புக்கள்
thumb|150px|பல்லவர் காலச் சிம்மத்தூண், மாமல்லபுரம் திராவிடக் கட்டிடக்கலை தோன்றி வளர்ந்த காலகட்டம், கி.பி 600 ஆம் ஆண்டுக்கு முன்பிருந்து 17 ஆம் நூற்றாண்டின் முடிவுவரை எனக் கூறலாம். இதன் வளர்ச்சிக் கட்டங்களைப் பல்வேறு வம்சங்களின் ஆட்சிக் காலங்களோடு தொடர்புபடுத்தி வகைப்படுத்துவது வழக்கம். இக்கட்டங்கள்: என்பனவாகும். தூண்களின் வடிவமைப்பும் இக் காலகட்டங்களினூடாக வளர்ச்சியடைந்து வந்ததை அவதானிக்கலாம். கட்டிடங்களின் காலத்தைக் கணிப்பதற்குத் தூண்களின் வடிவமைப்புப் பெரிதும் உதவுகின்றது.
தூண்களின் உறுப்புக்கள்
தூண்களும் பல்வேறு உறுப்புக்களால் ஆனவை. தமிழ் நாட்டில், மாதிரிக்காகக் கிடைக்கக்கூடிய மிகப் பழைய திராவிடக் கட்டிடக்கலைத் தூண்கள் பல்லவர் காலத்தைச் சேர்ந்தவை. இத்தொடக்ககாலக் கற்றூண்கள் மிகவும் எளிமையானவை. மிகவும் அடிப்படையான குறைந்த அளவு உறுப்புக்களையே கொண்டிருந்தன. காலப் போக்கில் திராவிடக் கட்டிடக்கலை முதிர்ச்சியடைந்தபோது தூண்கள் சிக்கலானவையாகவும், நுணுக்கமான சிற்ப வேலைப்பாடுகளுடன் கூடியவையாகவும், பல உறுப்புக்களை உடையவையாகவும் காணப்பட்டன.
இவற்றையும் பார்க்கவும்
பகுப்பு:திராவிடக் கட்டிடக்கலை
அறுவை சிகிச்சை உபகரணங்கள்
அறுவை சிகிச்சை உபகரணங்கள் அல்லது அறுவைசிகிச்சைக் கருவிகள் (Surgical instrument) என்பவை அறுவை சிகிச்சை செய்யப்படும்போது பயன்படுத்துவதற்கென்றே தயாரிக்கப்பட்டவை ஆகும். முக்கியமாக திசு மாற்றத்தின் போதும் அல்லது அவற்றில் ஏதேனும் குறைகள் உள்ளனவா என்பதனை அறியவும் இவை பயன்படுகின்றன. சில உபகரணங்கள் பொதுவான அறுவை சிகிச்சைகளின் போது மட்டும் பயன்படும் வகையில் உருவாக்கப்படுகிறன. மற்ற சில உபகரணங்கள் மிக முக்கியமான அறுவை சிகிச்சைகளின் போது மட்டுமே பயன்படும் வகையில் தயாரிக்கப்பட்டுள்ளன. உபகரணங்களுக்குப் பெயரிடும் முறை (nomenclature) அவைகள் உபயோகப்படுத்தப்படும் முறைகளின்படி (உதாரணமாக, ஹெமோஸ்டேட் (scalpel, hemostat)), அல்லது அதனைக் கண்டுபிடித்தவர்களின் பெயர்களைக் (உதாரணமாக, கோச்சர் ஃபோர்ப்ஸ் ) அல்லது மேற்கொள்ளப்படும் அறுவைசிகிச்சையுடன் தொடர்புடைய அறிவியல் பெயராக (டிரக்கோட்டமி அறுவைசிகிச்சைக்குப் பயன்படுத்தப்படும் கருவி ’டிரக்கியோடோம்’) அமைகிறது. அறுவை சிகிச்சை கையாளுதல் என்பது முறையான அறுவைசிகிச்சை உபகரணங்கள் மற்றும் உதவியாளர்கள் (செவிலியர்கள், கதிர்வீச்சு நிபுணர்) கொண்டு நடத்துவது ஆகும்.
வெளி இணைப்புகள்
பகுப்பு:Pages with incorrectly substituted templates பகுப்பு:அறுவை மருத்துவம் பகுப்பு:மருத்துவக் கருவிகள் பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
அவசர நிறுத்தி
அவசர நிறுத்தி (ஆங்:Emergency-stop), நிறுத்தல் நிலைமாற்றி (Kill Switch) அல்லது அவசர மின்திறன் இணைப்பின்மை (EPO, Emergeny Power Off) என்றும் அறியப்படும், இது ஒர் பாதுகாப்பு நுட்பத்தைப் பயன்படுத்தி சாதனம் அல்லது இயந்திரங்களை நெருக்கடி காலங்களில் நிறுத்துகிறது. வழக்கமான காலங்களில் இயந்திரங்களை நிறுத்தும் முறைகளைப் போலன்றி, இயந்திரத்தின் அனைத்து அமைப்புகளையும் ஒரு ஒழுங்கான முறையில் எவ்வித சேதாரமும் இன்றி நிறுத்துகிறது, புதிதாக இயக்குபவர்கள் மற்றும் பார்வையாளர்களாலும் இயந்திரத்தின் இயக்கத்தினை  விரைவில் நிறுத்தும் வண்ணம் (அது இயந்திரத்தினை சேதாரமாக்கினாலும்) அவசரநிறுத்தி வடிவமைக்கப்பட்டுள்ளது. பயிற்சியற்ற இயக்குபவர்கள் மற்றும் பார்வையாளர்களாலும் எளிதில் அணுகும் வண்ணம் அவசரநிறுத்தி வெளிப்படையாக இருக்குமாறு வடிவமைக்கப்பட்டிருக்கும்.
தொழில்துறை இயந்திரங்கள்
இடது|thumb|இயந்திரத்தினை மீண்டும் செயற்படுத்த அவசரநிறுத்தியை [[மீட்டெடுப்பு|மீட்டெடுக்கும் வண்ணம் திருப்பும் திசை காட்டப்பட்டுள்ளது]] பெரிய தொழிற்சாலை இயந்திரங்களில் அவசர நிறுத்தியானது பல்வேறு இடங்களில் அமைக்கப்பட்டிருந்தாலும் பொதுவாக இயக்குபவர் பலகையின் மீது அமைந்திருக்கும். இதனால் இயக்குபவர் இயந்திரத்தின் மின்திறனை எளிதில் துண்டித்து தொழிலாளர்களை இயந்திர விபத்துக்களில் இருந்து காக்கமுடிகிறது. பழுது- காப்பு செயற்பாட்டிற்காக இது எப்பொழுதும் மூடிய நிலையிலிருக்கும் நிலைமாற்றி ஆகும், இதனால் தற்செயலாக மின்கம்பிகள் அறுந்தபொழுதும் அவசர நிறுத்தி செயல்படுவதை தடுக்கமுடிகிறது.
ஐரோப்பிய ஒன்றியத்தில், உத்தரவு 2006/42/EC-படி அனைத்து வகையான இயந்திரங்களிலும் அவசரநிறுத்தி பொருத்தப்பட்டிருக்க வேண்டும். சிறிய கைகளினால் பயன்படுத்தும் இயந்திரங்கள் மற்றும் குறைந்த ஆபத்துகள் விளைவிக்கும் இயந்திரங்கள் மட்டுமே அவசரநிறுத்திகளில்லாமல் விலக்கு அளிக்க விண்ணப்பிக்க முடியும்.
கேளிக்கை சவாரிகள்
தொழில்துறை உபகரணங்களை ஒத்த அவசரநிறுத்தி பொழுதுபோக்கு சவாரிகளிலும் இருக்கிறது. சவாரி இயந்திரத்தின் மீது எப்பொழுதும் செயற்பட்டுக்கொண்டிருக்கும்  பிரேக்  -ஆனது மின் இணைப்பு கொடுக்கும்பொழுது இயங்காதவாறு வடிவமைக்கப்பட்டிருக்கும்; மீண்டும் மின் சக்தி துண்டிக்கப்படும்பொழுது  பிரேக்  சவாரி இயந்திரத்தின் மீது செயற்பட்டு அதனை நகரவிடாமல் செய்யும்.
மென்பொருள்
ஸ்தூல நிறுத்தல்நிலைமாற்றிகளைப் போன்ற ஒத்த தன்மை கொண்ட நுட்பமானது மென்பொருள் துறைகளிலும் பயன்படுகிறது. உதாரணமாக, உற்பத்தி விலக்கப்பட்டுள்ள அல்லது பராமரிப்பு கட்டணம் செலுத்தாத மற்றும் தொலைந்த அல்லது களவாடப்பட்ட சாதனங்களில் தயாரிப்பாளர் அல்லது உரிமதாரர் மென்பொருளை முடக்க முடியும். , வான்னாகிரை பணயத் தீநிரல் தாக்குதல்களில் தீம்பொருள்களை களைய நிறுத்தல் நிலைமாற்றி பயன்படலாம்.
தானியங்கிகள்  மற்றும் மேம்படுத்தப்பட்ட செயற்கை அறிவுத்திறன் கட்டமைப்புகளில்  நிறுத்தல் நிலைமாற்றிகளை செயல்படுத்துவதை பற்றி விவாதம் நடைபெறுகிறது.
சான்றுகள்
பகுப்பு:மின் உறுப்புகள் பகுப்பு:பாதுகாப்பு சாதனங்கள்